Æfð viðbrögð og samhæfing vegna eldgoss á Jan Mayen Stjórnstöð Landhelgisgæslunnar ( JRCC-Ísland ) tók í dag tók þátt í æfingu með norskum samstarfsaðilum þar sem þjálfuð voru viðbrögð og samhæfing aðgerða vegna mögulegs eldgoss á Jan-Mayen . Sett var að sviðað eldgos hefði átt sér stað í eldfjallinu Beerenberg á Jan Mayen og flytja þyrfti á brott íbúa svæðisins . Inn í æfinguna fléttuðust björgunaraðgerðir vegna flugvélar sem lenti í vandræðum á svæðinu . Frá stjórnstöð Landhelgisgæslunnar Þátttakendur æfingarinnar voru auk Landhelgisgæslunnar , norska björgunarmiðstöðin í Bodö ( JRCC-Bodö ) , úthafsflugstjórnarmiðstöð ISAVIA ( Reykjavík OACC ) , grænlenska flugbjörgunarmiðstöðin ( ARCC Söndrestrom ) , flugstjórnarmiðstöðin í Bodö ( Bodö ATC ) , norska eftirlitsskipið Sortland , eftirlitsflugvél frá Noregi og íbúar á Jan-Mayen . Gekk æfingin ágætlega en æfingar sem þessar eru haldnar reglulega og er tilgangur þeirra að þjálfa samstarfsaðila í samhæfingu og samskiptum sín á milli og má alltaf draga mikinn lærdóm af þeim .